CELEX: 32016D1235
Language: bg
Date: 2016-07-26 00:00:00
Title: Решение за изпълнение (ЕС) 2016/1235 на Комисията от 26 юли 2016 година за разрешаване на една лаборатория в Република Корея да извършва серологични тестове за мониторинг на ефикасността на ваксините против бяс при кучета, котки и порове (нотифицирано под номер С(2016) 4665) (Текст от значение за ЕИП)

28.7.2016   
            
            
               BG
            
            
               Официален вестник на Европейския съюз
            
            
               L 202/43
            
         РЕШЕНИЕ ЗА ИЗПЪЛНЕНИЕ (ЕС) 2016/1235 НА КОМИСИЯТА
   от 26 юли 2016 година
   за разрешаване на една лаборатория в Република Корея да извършва серологични тестове за мониторинг на ефикасността на ваксините против бяс при кучета, котки и порове
   
      
         (нотифицирано под номер С(2016) 4665)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2000/258/EО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 3, параграф 2 от него,
   като има предвид, че:
   
               (1)
            
            
               С Решение 2000/258/ЕО Agence française de sécurité sanitaire de Nancy (AFSSA) в Нанси, Франция, е определена като специалния институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс. Сега AFSSA е част от Agence nationale de sécurité sanitaire de l'alimentation, de l'environnement et du travail (ANSES) във Франция.
            
         
               (2)
            
            
               В Решение 2000/258/ЕО се предвижда, inter alia, че ANSES прави оценка на лабораториите в трети държави, които са подали заявление за одобрение за извършване на серологични тестове за мониторинг на ефикасността на ваксините против бяс.
            
         
               (3)
            
            
               Предоставеното на 9 февруари 2007 г. разрешение в съответствие с Решение 2000/258/ЕО на Choong Ang Vaccine laboratory в Теджън бе оттеглено в съответствие с Решение 2010/436/ЕС на Комисията (2) след доклада на ANSES от 29 септември 2015 г., съдържащ неблагоприятна оценка за посочената лаборатория и представен на Комисията.
            
         
               (4)
            
            
               Компетентният орган на Република Корея подаде заявление за одобрение на Choong Ang Vaccine laboratory в Тенджън и ANSES изготви и представи на Комисията доклад от 21 март 2016 г., съдържащ положителна оценка за тази лаборатория.
            
         
               (5)
            
            
               Поради това на тази лаборатория следва да се разреши да извършва серологични тестове за мониторинг на ефикасността на ваксините против бяс при кучета, котки и порове.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   В съответствие с член 3, параграф 2 от Решение 2000/258/ЕО на посочената по-долу лаборатория се разрешава да извършва серологични тестове за мониторинг на ефикасността на ваксините против бяс при кучета, котки и порове:
   
               Choong Ang Vaccine laboratory
            
         
               1476-37 Yuseong-daero Yuseong-gu
            
         
               Daejeon, 34055
            
         
               Република Корея
            
         Член 2
   Настоящото решение се прилага от 1 август 2016 г.
   Член 3
   Адресати на настоящото решение са държавите членки.
   
      Съставено в Брюксел на 26 юли 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 79, 30.3.2000 г., стр. 40.
   
      (2)  Решение 2010/436/ЕС на Комисията от 9 август 2010 г. за прилагане на Решение 2000/258/ЕО на Съвета по отношение на тестовете за опитност с цел запазване на разрешенията на лабораториите за извършване на серологични тестове за мониторинг на ефикасността на ваксините против бяс (ОВ L 209, 10.8.2010 г., стр. 19).